ཟློས་གར་གྱི་སློབ་ཚན་ནི།གླུ་གཞས་དང༌།བྲོ་གར།རོལ་དབྱངས་སོགས་འཁྲབ་སྟོན་སྒྱུ་རྩལ་སྤྱི་ལ་གོ་ཞིང༌།སྔོན་འགྲོ་དང་གཞི་རིམ་འོག་མའི་གནས་སྐབས་སུ་སློབ་ཕྲུག་ཚོའི་ལུས་ཀྱི་འགུལ་བསྐྱོད་དང་དོ་སྙོམས་སྟངས་འཛིན།སྐད་ཡིག་གམ་སྨྲ་བརྗོད་ཀྱི་ངག་རྩལ་ཡར་རྒྱས་སོགས་འཚར་ལོངས་ཀྱི་དགོས་མཁོ་སྤྱི་དང༌།ཁོ་ཚོའི་ཚོར་ཤེས་དང༌།དྲན་འཛིན།མོས་ཁམས་སོགས་ཡར་རྒྱས་སྐྲུན་ཐབས་སུ་དམིགས་ཏེ་སློབ་ཚན་གྱི་ནང་དོན་བཀོད་སྒྲིག་བྱ་དགོས་པ་མ་ཟད།སློབ་ཕྲུག་བྱེ་བྲག་པའི་བག་ལ་ཉལ་བའི་ནུས་པ་ལའང་དམིགས་བསལ་བསམ་གཞིགས་ཀྱིས་སློབ་སྟོན་བྱ་དགོས།རོལ་དབྱངས་དང༌།བྲོ་གར་སོགས་གདམས་གསེས་བྱ་སྐབས་སློབ་ཕྲུག་གི་ལུས་པོའི་འཚར་ལོངས་ལ་དོ་ཕོག་མ་འགྲོ་བར་དམིགས་བསལ་དོ་ཁུར་བྱ་དགོས།